**Návrh**

**V Y H L Á Š K A**

**Ministerstva životného prostredia Slovenskej republiky**

**z ........................ 2014,**

**ktorou sa mení vyhláška Ministerstva pôdohospodárstva, životného prostredia a regionálneho rozvoja Slovenskej republiky č. 418/2010 Z. z. o vykonaní niektorých ustanovení vodného zákona**

Ministerstvo životného prostredia Slovenskej republiky (ďalej len „ministerstvo“) podľa § 81 ods. 2 písm. a) a c) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. ......../2013 Z. z. (ďalej len „zákon“) ustanovuje:

Čl. I

Vyhláška Ministerstva pôdohospodárstva, životného prostredia a regionálneho rozvoja Slovenskej republiky č. 418/2010 Z. z. o vykonaní niektorých ustanovení vodného zákona sa mení takto:

1. V § 6 ods. 8 písm. b) sa slová „Zoznamu III“ nahrádzajú slovami „Zoznamu II “.
2. V § 16 odsek 9 znie:

„ (9) Dobrý chemický stav je stav, keď chemické zloženie útvaru podzemnej vody spĺňa tieto požiadavky:

a) koncentrácie znečisťujúcich látok

1. nevykazujú žiadne vplyvy prieniku slanej vody alebo iných prienikov do podzemnej   
 vody,

2. nepresahujú normy kvality podzemných vôd uvedené v prílohe č. 1a zákona,

3. nevedú k nedosiahnutiu environmentálnych cieľov podľa § 5 ods. 2 zákona pre súvisiace   
 povrchové vody, ani k významnému zhoršeniu ekologickej kvality alebo chemickej   
 kvality takýchto útvarov a ani k žiadnemu významnému poškodeniu suchozemských   
 ekosystémov priamo závislých od útvaru podzemnej vody,

b) zmeny dlhodobých hodnôt celkovej mineralizácie podzemnej vody nenaznačujú prienik   
 slanej vody alebo iných prienikov do útvarov podzemnej vody.“.

1. V prílohe č. 2 p. tot 797 sa slová „Osturniansky potok“ nahrádzajú slovom „Osrblianka“.

Čl. II

Táto vyhláška nadobúda účinnosť 1. januára 2015.